Piev de San Giulian

La Piev de San Giulian a l'era vuna di partizzion religiose e ministrative del Milanes. El patron a l'era sant Giulian martir. La so festa la vegn ancamò incoeu regordada a San Giulian el 16 de febrar.

 Storia 
Nassuda giamò ai temp di longobard, probabilment in del XII secol, la s'è slargada in del temp, e l'ha tirad denter anca i territori de la Badia de Viboldon vers la fin del cinch-cent. La taca a vegnì pussee piscinina a partì del 1442, quand che Meregnan, che la faseva part de la piev, la vegn indipendenta sota de l'aspet religios de San Giulian e la se costituiss in piev autonoma.

L'è andada adree al destin de tute i olter piev milanes: l'ha perdud i so fonzion politegh in del 1797 e quei religios in del 1972, quand che l'è stada sostituida de un distret eclesiastegh.

 Territori 
A la fin del set-cent la gh'haveva dent i comun de San Giulian, Carpianell, Zived, Bustighera, Carpian, Arcagnagh, Zunigh, Scerr, Cives, Rancaa, Viboldon, Videsert, Colturan, Medeja, Robian, Meregnan, Mezan, Pedrian, Riozz, Santa Brera, Vizzoeul, Mercugnan, Canoeubi, Gavazz, Vijan, Bascapè, Trognan, Castell, Landrian, Sest, Mangialov, San Zen, Villarzin, Pairana, Torr Veggia, Vigonzon. Tant de quei paes chì al dì d'incoeu a inn in di provinze de Lod o de Pavia.

Bibliografia
Liber notitiae sanctorum Mediolani di Goffredo da Bussero. Manoscritto della Biblioteca Capitolare di Milano, a cura di M. Magistretti, U. Monneret de Villard, Milano, 1917.
M. Magistretti, Liber seminarii mediolanensis ossia “Catalogus totius cleri civitatis et dioecesis mediolanensis cum taxa a singulis solvenda pro sustentatione seminarii inibi erigendi” compilato l'anno 1564, in «Archivio Storico Lombardo», a. XLIII, 1916, p. 509-561.
Notitia cleri mediolanensis de anno 1398 circa ipsius immunitatem, in «Archivio Storico Lombardo», XXVII, 1900, p. 257-304.
A. Palestra, Visite pastorali alle pievi milanesi (1423-1856). I, Inventario, Firenze, 1977, Monumenta Italiae Ecclesiastica. Visitationes 2.
Rivista Diocesana Milanese. Ufficiale per gli Atti Arcivescovili e della Curia, Milano, Curia arcivescovile, 1911-.
Diocesi di Milano. Sinodo 46°, Milano, 1972, Pubblicazione curata dall'ufficio stampa della Curia arcivescovile di Milano.
G. Vigotti, La diocesi di Milano alla fine del secolo XIII. Chiese cittadine e forensi nel “Liber Sanctorum” di Goffredo da Bussero, Roma, 1974.
Istituzione dei nuovi vicariati urbani e foranei, 11 marzo 1971, Giovanni Colombo, arcivescovo di Milano, Rivista Diocesana Milanese, 1971.
 Vos corelade 
Piev milanes
San Giulian (MI)

S